জাতির পিতা বঙ্গবন্ধু শেখ মুজিবুর রহমানের জন্মশত বার্ষিকীতে, লাগাই গাছ বাড়াই বন’, প্রতিপাদ্য সামনে রেখে পরিবেশ, বন ও জলবায়ু পরিবর্তন মন্ত্রণালয়ের সারাদেশে ১ কোটি বৃক্ষের চারা রোপণ কর্মসূচির অংশ হিসেবে রাজশাহীর জেলার বাঘা উপজেলায় বনজ, ঔষধি ও ফলদ বৃক্ষের চারা রোপণ করা হয়।

বৃহসপতিবার (১৬-৭-২০২০) সকালে আলোচনা শেষে বিবিধ প্রজাতির বনজ, ঔষধি ও ফলদ বৃক্ষের চারা বন বিভাগের নার্সারীতে উত্তোলন ও উপজেলার বিভিন্ন শিক্ষা প্রতিষ্ঠানের ছাত্র-ছাত্রীদের মধ্যে চারা বিতরণ ও রোপণ করা হয়।

এই চারা বিতরণ ও রোপণ কার্যক্রমে উপজেলা ভাইস-চেয়ারম্যান ( পুরুষ ) মোকাদ্দেস আলী সরকার ও ইউনিয়ন পরিষদ চেয়ারম্যান, স্কাউটের সদস্যরা সহ বিভিন্ন শিক্ষা প্রতিষ্ঠানের শিক্ষকবৃন্দ উপস্থিত ছিলেন।

করোনায় আক্রান্ত উপজেলার উপজেলা নির্বাহি অফিসার শাহিন রেজা বাসায় আইসোলেশনে থাকায় উপজেলা কৃষি অফিসার সাইফুল্লাহ সুলতান উপজেলার বিভিন্ন দপ্তরের অফিসারদের নিয়ে চারা বিতরণ ও রোপণ কার্যক্রম সুষ্ঠুভাবে সম্পন্ন করেন।